CELEX: 62015CN0104
Language: hr
Date: 2015-03-03 00:00:00
Title: Predmet C-104/15: Tužba podnesena 3. ožujka 2015. – Europska komisija protiv Rumunjske

4.5.2015   
            
            
               HR
            
            
               Službeni list Europske unije
            
            
               C 146/29
            
         Tužba podnesena 3. ožujka 2015. – Europska komisija protiv Rumunjske
   (Predmet C-104/15)
   (2015/C 146/35)
   Jezik postupka: rumunjski
   
      Stranke
   
   
      Tužitelj: Europska komisija (zastupnici: L. Nicolae, D. Loma-Osorio Lerena, agenti)
   
      Tuženik: Rumunjska
   
      Tužbeni zahtjev
   
   Tužitelj od Suda zahtijeva da:
   
               —
            
            
               utvrdi da Rumunjska nije ispunila svoje obveze iz članka 4. i članka 13. stavka 2. Direktive 2006/21/EZ Europskog parlamenta i Vijeća od 15. ožujka 2006. o gospodarenju otpadom od industrija vađenja minerala i o izmjeni Direktive 2004/35/EZ (1) jer nije usvojila potrebne mjere za sprečavanje onečišćenja od čestica prašine iz produžetka bazena Boşneag gdje se nalaze rudnici cinka i bakra društva Moldomin u Moldovi Noui, Rumunjska;
            
         
               —
            
            
               naloži Rumunjskoj snošenje troškova.
            
         
      Tužbeni razlozi i glavni argumenti
   
   Tužba koju je Europska komisija podnijela protiv Rumunjske odnosi se na neusvajanje od strane rumunjskih tijela potrebnih mjera za sprečavanje onečišćenja od čestica prašine iz jednog od sedimentnih bazena rudnika bakra.
   Komisija tvrdi da Rumunjska nije postupila u skladu s člankom 4. i člankom 13. stavkom 2. Direktive 2006/21/EZ jer nije usvojila potrebne mjere za sprečavanje širenja čestica prašine s površine produžetka sedimentnog bazena Boşneag koje štetno djeluju na zdravlje ljudi i na okoliš. Komisija smatra da Rumunjska mora osigurati zaštitu zdravlja ljudi i okoliša od bilo kakvog negativnog utjecaja kako bi poštovala uvjete određene u članku 4. Direktive 2006/21/EZ, iako uživa određen stupanj fleksibilnosti u vezi s konkretnim mjerama koje mora usvojiti. Komisija također smatra da je u članku 13. stavku 2. navedene direktive propisana posebna obveza nadležnog tijela, odnosno, da tijelo mora osigurati da operater poduzme odgovarajuće mjere za sprečavanje ili smanjenje prašine.
   Komisija se u ovom slučaju poziva na izvještaj rumunjskog nadležnog tijela za zaštitu okoliša, na informacije iz medija te na odgovore Rumunjske u predsudskom postupku iz kojih proizlazi da na području Moldove Noue postoji značajno onečišćenje od prašine koja dolazi iz produžetka sedimentnog bazena Boşneag koje, osobito kad puše jak vjetar, ima štetan učinak na zdravlje lokalnog stanovništva i okoliš.
   Komisija nadalje tvrdi da se Rumunjska ne može pozivati na situacije koje su isključivo unutarnje naravi, poput privatizacije Moldomina i buduće obveze kupca iz područja okoliša, kako bi opravdala neispunjenje obveza iz navedene direktive.
   
      (1)  (SL L 102, str. 15.) (SL, posebno izdanje na hrvatskom jeziku, poglavlje 15., svezak 34., str. 68.)